Lechitel.BG ::: в-к Лечител » Витамин D и калций намаляват риска от фрактури
В списанието British Medical Journal тази година са публикувани резултатите от направени поредица изследвания, които показали, че приемането на витамин D и калций значително намалява риска от фрактури независимо от пола и възрастта.
Международен екип учени, воден от изследователи от университета в Копенхаген, Дания, обобщава данните от изследване на 68 517 участника на възраст между 47 и 107 години за приема им на витамин D и калций.
Възрастта, полът, както и предишни фактури са свързани с повишен риск от нови. Комбинацията между витамин D и калций го намалява с 8-16% в сравнение с хора, които не са вземали хранителни добавки. Приемането само на витамин D с дневни дози 10-20 микрограма (равняващи се на 400-800 международни единици) не е доказало значителни ползи. (Бел. ред. Съчетанието от калций и витамин D е в основата на финландския продукт срещу остеопороза Остеомакс-К.)
Важно за това проучване е да се определи влиянието на тези хранителни добавки, както и дали приемът само на витамин D или комбинацията между витамин D и калций дават по-добри резултати при намаляване на риска от фрактури. Проведеното независимо изследване на доктор Джон Робинс, професор по вътрешни болести в университета „Дейвис“, Калифорния, стига до заключението, че именно комбинацията между витамин D и калций спомагат за защитата от фрактури. Изследването може да претендира за достоверност, тъй като, от една страна, потвърждава проведените минали изследвания, от друга - включва по-голяма представителна извадка.
Известно е, че калций и витамин D работят заедно, за да се предотврати остеопорозата.
Въпреки че калцият в млечните продукти и други хранителни източници е лесно достъпен, много хора имат калциев дефицит. Има няколко възможни обяснения за този недостига:
• Понижено количество на витамин D - вероятно поради бъбречни или чернодробни проблеми или недостатъчно излагане на слънчева светлина (ултравиолетови лъчи).
• Намалено усвояване от стомашно-чревния тракт заради стомашни или чревни проблеми
• Увеличена загуба на калций от бъбреците.
• Повишена загуба на калций от дебелото черво и червата.
• Нисък хранителен прием на калций.
• Медикаменти, които потискат усвояването на калция.